ওরুনৌকো
Oroonoko: or, the Royal Slave ( বাংলাতে উচ্চারণ: ওরুনৌকো; উরুনোকো ) হচ্ছে বিখ্যাত লেখিকা আফ্রা বেন (১৬৪০-১৬৮৯) এর গদ্য কথাসাহিত্যের একটি সংক্ষিপ্ত রচনা, যা উইলিয়াম ক্যানিংয়ের দ্বারা ১৬৮৮ সালে প্রকাশিত হয়েছিল এবং সেই বছরের শেষের দিকেই আরও দুটি কল্পকাহিনী যোগ করে দিয়ে পুনরায় প্রকাশ করা হয়েছিল। এমনকি শেষপর্যন্ত এটি একটি নাটকেও রূপান্তরিত হয়েছিল। এই উপন্যাসের আসল উপাধিবাদী নায়ক মানে “ওরুনৌকো” কোরাম্যানটিয়েনের (Coramantien) একজন আফ্রিকান রাজপুত্র যিনি দাসত্বের কূটকৌশলের ফাঁদে পড়ার কারণে ইংরেজদের দ্বারা প্রতারিত হয়ে সুরিনামে ইউরোপীয় উপনিবেশবাদীদের কাছে দাস হিসেবে অত্যন্ত নির্দয়ভাবে বিক্রি হয়ে যান। যেখানে তিনি উক্ত বর্ণনাকারীর সাথে সাক্ষাত করেন। আফ্রা বেনের এই সাহিত্যিক লেখাটি হল মুলত “প্রথম ব্যক্তির বিবরণ” এ রচিত- যেখানে ওরুনোকোর জীবন, প্রেম, বিদ্রোহ এবং অবশেষে হৃদয়বিদারক মৃত্যুদন্ডের প্রতিটি ঘটনা যতটা সম্ভব বিস্তারিতভাবে বর্ণিত হয়েছে। আফ্রা বেনকে প্রায়শই প্রাথমিকভাবে সর্বাধিক পরিচিত একজন পেশাদার মহিলা লেখক হিসাবেই সম্বোধন করা হয়, তিনি মূলত একজন সফল নাট্যকার, কবি, অনুবাদক এবং প্রাবন্ধিকও ছিলেন। তিনি ১৬৮০-এর দশকে গদ্য কথাসাহিত্য দিয়ে রচনা শুরু করেছিলেন, কারণ, থিয়েটারগুলির একীভূতকরণের প্রভাবে খুব সম্ভবত নতুন নাটকগুলোর চাহিদা একদমই কমতে শুরু করে। তবে উপন্যাসটি আফ্রা বেন মারা যাওয়ার এক বছরেরও কম সময় আগে প্রকাশিত হয়েছিল। ওরুনোকো কে কখনও কখনও ইংরেজিতে প্রথম উপন্যাস হিসাবেও বর্ণনা করা হয়। এটাতে ১৯৭০ এর দশক থেকে এর প্রতি আগ্রহ বেড়েছে প্রবলভাবে, সমালোচকদের অনেকেই যুক্তি দেয় যে, আফ্রা বেন হলেন ব্রিটিশ মহিলা যে কিনা লেখকদের মধ্যে অত্যন্ত প্রবীণতম একজন, এবং সেই তখন থেকেই Oroonoko উপন্যাসটি ইতিহাসের একটি অত্যন্ত গুরুত্বপূর্ণ পাঠ্য হিসেবে বিবেচিত হয়ে আসছে।